Her står vel omkring 500 mennesker
med mærkelige ansigtsudtryk.
Det er et udtryk, som er svært at beskrive.
De lader til at være i en døs.
De kan ikke fatte, at John Lennon er død.
Det var en nedtrykt flok. De var ikke kommet for at hygge sig.
De var kommet for at sørge.
John Lennons kone, Yoko Ono, havde bedt om, at sangerens død...
JEG ELSKER DIG, JOHN
Morgenen efter Johns død
gik jeg gennem porten,
og der var afspærringsbånd
rundt om indkørselsområdet.
Og der lå glasskår på jorden.
Og Johns blod var på fortovet...
ELLIOT MINTZ VEN AF FAMILIEN
...og jeg måtte træde hen over det for at komme ind i bygningen.
Yoko var knap til stede.
Hun stirrede på fjernsynet i noget tid, selv om lyden var slukket.
Det viste blot det samme igen og igen.
Vi kunne høre folk synge på gaden, selv om vi befandt os på øverste etage.
Vi kunne høre det meget tydeligt.
Hun så på mig og sagde: "Hvordan kunne den mand finde på at gøre det?"
FORBANDEDE UNGDOM
ANDET AFSNIT
Jeg er hovedefterforsker, James T. Sullivan
fra New Yorks politi.
Vi har inviteret jer
for at fortælle jer, hvad vi ved på nuværende tidspunkt,
og hvad der er sket indtil videre
i sagen om mordet på John Lennon.
Vi har anholdt Mark David Chapman,
der bor på South Kukui, K-U-K-U-I, Street 55
på Hawaii, for mordet på John Lennon.
Har han været i psykiatrisk behandling?
Det ved vi ikke endnu.
Hvordan opførte han sig? Virkede han rationel?
- Han var meget rolig. - Kan du fortælle...
- Men han var rationel? - ...hvor hr. Lennon blev ramt?
Han blev skudt tre ga... Nej.
Jeg kan ikke sige, at han blev skudt...
Det vil retsmedicineren fastslå.
Men der var syv sår.
Men de kan både være indgangs- og udgangssår.
Hvor mange skud blev affyret?
Pistolen blev tømt. Fem skud.
Har han givet nogen grund? Var der et motiv?
Nej.
- Okay. Tak. - Tak.
FORTALT AF KIEFER SUTHERLAND
Alle verdens medier er kommet
til station 20 hos New Yorks politi.
De vil meget gerne have mere at vide om manden,
der har myrdet John Lennon.
Hvor havde de været henne? Var de sammen?
Tak.
De får lov at gå frit rundt
og interviewe betjente, der har med sagen at gøre.
Lad mig få det her papirarbejde klaret.
På stationen
blev jeg omringet af journalister, for alle ville vide mere.
Hvor mange gange blev han skudt?
Var han ved bevidsthed?
Så vidt jeg ved, var han ikke ved bevidsthed.
Sagde han noget?
- Nej. - Og hvad med Yoko?
Hun var fortvivlet. Ja.
Der var folk fra England og fra Tyskland...
TONY PALMA NEW YORK-BETJENT
...som ville tale med mig.
Det var en betydningsfuld sag, som alle i hele verden havde hørt om,
og alle ville vide mere.
Hvad ved vi om den mistænkte?
- Hvad har du fået at vide? - Jeg ved ingenting.
Hvor var han, da du ankom?
- Han var i varetægt. - I hvis varetægt?
Han var i betjent Spiros varetægt.
Kan du beskrive den mistænkte?
En overordnet beskrivelse?
Da jeg fik til opgave at bevogte Chapman på stationen,
var det chokerende
at sidde sammen med den mand, der lige havde myrdet John Lennon.
I begyndelsen var han meget rolig,
men så blev han nervøs og begyndte at ryste.
Der kom en efterforsker og sagde: "Vi har givet din kone på Hawaii besked."
Så blev han virkelig oprørt og nervøs.
Han sagde: "Jeg skal på toilettet."
Jeg sagde: "Okay, jeg følger dig ud på toilettet."
Jeg fulgte ham på toilettet.
Mens han var derinde, sagde jeg:
"Er du klar over, hvad du har gjort?"
Han svarede: "Ja. Jeg har dræbt mig selv. Jeg er John Lennon."
Jeg så bare på ham. Jeg havde lyst til...
Jeg havde lyst til at smide ham ud ad vinduet, men...
Chapman afgiver forklaring til politiet.
Derefter får han lov til at tale med sin kone.
STATION 20
NEW YORKS POLITI
- Er det Gloria? - Ja.
Du taler med betjent Spiro.
- Ja. - Jeg sidder her med din mand.
- Ja. Er han... - Han ville have mig
til først at fortælle dig, at han har det godt.
- Ja. - Nu får du ham.
Deres telefonsamtale bliver optaget, hvis nu Chapman
skulle afsløre vigtige informationer.
- Hej. - Hej, Mark.
Er politiet hos dig?
Nej. Den første, der ringede, var en journalist.
Jeg har ikke lyst til at tale med andre.
Men vil du have mig til at tage dertil?
- Hvorhen? - Til New York.
Nej, nej. Bare bliv, hvor du er.
Er det gået op for dig, hvad du har gjort?
Okay. Jeg elsker dig. Jeg vil altid elske dig.
Jeg elsker også dig.
Okay. Farvel.
Problemet var ikke, om vi havde fanget den rigtige.
Vi havde fanget morderen.
RON HOFFMAN EFTERFORSKER
Det var vi helt sikre på, men vi ønskede at udelukke,
at han havde fået hjælp fra andre.
Jeg ville tale med alle potentielle vidner,
der havde set noget, før de forsvandt.
Taxachauffør Richard Peterson
står frem som et afgørende vidne.
Da jeg ankom til stationen, var det er galehus.
RICHARD PETERSON TAXACHAUFFØR
Et galehus.
Pressen var begyndt at samle sig der.
Det var en stor historie.
De udspurgte mig, og jeg fortalte dem, nøjagtigt hvad jeg havde set.
Men jeg måtte gentage det adskillige gange,
fordi det var så mærkeligt.
Efter Chapman skød ham,
blev han stående med pistolen.
Så smed han pistolen, tog sin overfrakke af
og hev bogen frem og holdt den op.
Forbandede ungdom.
Den bizarre opførsel bekræftes
af en af de første betjente, der ankom.
En af de usædvanlige ting var, at da Chapman blev pågrebet...
HERB FRAUENBERGER NEW YORK-BETJENT
...forsøgte han ikke at flygte, men læste i en bog.
Jeg kan ikke lade være med at tænke på de par minutter,
han havde til at løbe ind i parken og forsvinde
og tage et fly tilbage til Hawaii.
Så ville ingen have opdaget det.
Efter afhøringen sigter politiet Chapman for mord.
Da de førte ham ud af stationen
og ned til retten, besluttede man...
PETER CULLEN NEW YORK-BETJENT
Måske ville nogen forsøge at skyde ham.
Så lad os lave en afledningsmanøvre.
Vi måtte finde en frivillig, der skulle agere afledning.
Det skulle være en, der ikke var alt for bange for at dø.
Jeg ved ikke, hvem det var. Men sådan gik det til.
På billedet, man ser af Steve, der fører ham ud, er det ikke ham.
POLITI
Han gik ud ad en anden dør og ind i en patruljevogn og blev kørt til retten.
Mens han blev kørt til retten for at blive anklaget,
begynder journalister fra hele verden
at prøve at finde ud af, hvem Mark Chapman var.
Mens Beatles-fans holdt deres egne mindehøjtideligheder,
var det samme spørgsmål på alles læber:
Hvorfor ville nogen myrde John Lennon?
Den mistænkte er den 25-årige Mark David Chapman.
Mark David Chapman, en arbejdsløs sikkerhedsvagt fra Honolulu.
Mark David Chapman,
en freelancefotograf fra Honolulu, Hawaii.
Vi ved, at Chapman arbejdede med rengøring
og trykning på Castle Memorial Hospital...
Hver gang en ny oplysning dukker op,
ændrer billedet af Mark David Chapman sig.
Hele verden ved, hvem John Lennon var,
og nu prøver vi at forstå
og tegne et billede af hans angivelige morder.
Måske for at få det til at give bare lidt mening.
Politiet finder ud af, at Chapman natten før mordet
boede på Sheraton Hotel.
Man anmoder om en ransagningskendelse til hans hotelværelse.
Efterforskerne ankommer til stedet.
Efter at have anholdt den mistænkte
tog vi hen til hans hotelværelse og fik lov til at komme ind.
På kommoden fandt vi billeder og visse
personlige ting, der tilhørte Chapman.
Det var tydeligt, at det var meningen, vi skulle finde dem.
"Den tiltalte havde lagt følgende på bordet:
Sit pas, et 8-sporsbåndmed musik af Todd Rundgren,
en bibel, der lå åbnet på Johannesevangeliet.
I midten af de arrangerede, personlige effekter
havde han placeret en lille Troldmanden fra Oz-plakat.
Et brev fra en tidligere KFUM-inspektør i Fort Chaffee,
hvor han havde arbejdet med vietnamesiske flygtninge."
Han lod altid til at arbejde med børn
eller folk, der havde brug for hjælp.
I nogles øjne beviste tingene, Chapman havde efterladt,
at mordet var planlagt.
Han havde ikke blot planlagt mordet.
Han havde også forberedt sig på politiets efterforskning.
Men for Chapmans forsvarere
var udstillingen et klart bevis på, at han var sindssyg.
RETSBYGNING
En afgørende person er Mark Chapmans advokat,
Herbert Adlerberg, som overtalte retten
til at sætte Chapman under psykiatrisk observation.
Han virker forvirret.
HERBERT ADLERBERG ADVOKAT
Han virker, som om han ikke er i stand til at samarbejde
med sin advokat på nuværende tidspunkt.
På hvilken måde?
Han svarer ikke på de spørgsmål, jeg stiller ham,
især ikke når de handler om selve hændelsen.
Og jeg mente, at det var tilrådeligt,
at han blev undersøgt af en psykiater, før vi fortsætter.
Chapman føres til Bellevue Hospitals
fængselsafdeling for at blive undersøgt.
Vicekommissær Ed Hershey venter på ham.
Jeg var på Bellevue, da han ankom.
Jeg kørte med op i elevatoren til den etage,
hvor fængselsafdelingen lå,
sammen med ham og betjenten, der eskorterede ham.
ED HERSHEY KRIMINALFORSORGEN
Vi stod centimeter fra hinanden.
Jeg spurgte ham: "Har du det godt?" Han nikkede.
Jeg kan huske, jeg studsede over, hvor almindelig han så ud.
Der var intet særligt ved ham.
Og jeg prøvede at komme på noget,
fordi jeg skulle fortælle noget til journalisterne.
Han så nærmest fredfyldt ud.
Han gav ikke udtryk for følelser overhovedet.
Dette er fængselsafdelingen i Bellevue Hospital, hvor Mark Chapman,
det tidligere Beatles-medlem John Lennons angivelige morder,
tilbageholdes i en celle på anden sal under store sikkerhedsforanstaltninger
af kriminalforsorgen.
Chapman er nu i hænderne på psykiatere,
og dr. Naomi Goldstein vurderer ham, og om han er egnet til en retssag.
Hun har aldrig udtalt sig offentligt om sine resultater før.
De sender ham ind, og han kommer ind.
DR. NAOMI GOLDSTEIN PSYKIATER
Jeg sagde: "Hej, jeg hedder dr. Goldstein. Værsgo at sidde ned."
Jeg ville vide, hvad der var sket, og hvordan han var havnet der.
Vi talte i et godt stykke tid, så vidt jeg husker.
Han havde mange forskellige facader.
Han kunne være ubehagelig. Han kunne være sød. Han var vanskelig.
Han prøvede at undgå at give klare svar,
så det var en gåde.
"Han taler sammenhængende, relevant og logisk.
Meget nervøs, hyperventilerende og udmattet,
men samarbejdsvillig, høflig og med god kontakt."
Hvilket vil sige, at han taler med mig.
Da jeg befandt mig i det gamle soveværelse med Yoko,
hørte vi Johns sange blive sunget af tusindvis af mennesker.
FARVEL, JOHN
Ringo var den første, der ringede og mødte op.
John elskede Ringo. Han talte hele tiden rosende om ham.
Jeg gik ind i Dakota-bygningen.
Jeg sagde til Yoko: "Jeg ved, hvordan du har det."
Og hun sagde lige ud:
"Nej, du gør ej."
For uanset hvor tæt jeg var på ham,
var det ikke i nærheden af, hvor tæt hun var på ham.
POLITIAFSPÆRRING INGEN ADGANG
Og mens vi var der, var der folk, som råbte op
til Yoko: "Kom hen til vinduet." Eller til Sean.
Det ville have været bedre,
hvis de lod hende være i fred, for de kan ikke bringe ham tilbage.
Det hjalp hende ikke, at der stod en menneskemængde udenfor
og spillede hans musik.
Og da vi kom ud igen,
havde jeg ikke brug for at høre, hvor meget folk elskede Beatles
eller den slags, for vi havde lige mistet John.
Jeg var der ikke for at se en Beatle.
Jeg var der for at se min ven, som ikke havde noget med bandet at gøre.
Dette er, hvad Yoko skrev 9. december 1980.
"Der bliver ingen begravelse for John.
Senere fastsætter vi et tidspunkt til en tavs ceremoni og beder for hans sjæl."
John skulle kremeres,
og hans jordiske rester befinder sig et stadigt hemmeligt sted.
Det pludselige mord på Lennon uden et tydeligt motiv
gør de nærmeste desperate efter svar.
Det her har jeg aldrig fortalt før.
En ting, som Yoko bad mig om,
var at undersøge de forskellige teorier,
konspirationsteorierne, efter mordet på John.
Nogle mente, at skjulte kræfter kunne stå bag mordet på Lennon.
USA SLÅR ALLE FOLKEMORDSREKORDER!
I 1970'erne var han en åbenmundet aktør i det amerikanske politiske landskab,
og han mobiliserede sine mange tilhængere mod præsident Nixon
og krigen i Vietnam.
Vi vil have drengene hjem. Men lad os ikke glemme våbnene.
Hiv våbnene hjem. Så begynder det at ligne noget.
De var begge overbeviste om, at Dakota-bygningen,
deres lejlighed, blev aflyttet.
Der er ingen tvivl om,
at efterretningstjenesterne i dette land,
CIA, FBI, NSA
og mange andre, gjorde den slags.
Jeg kan godt høre forskel på, når telefonen er normal,
når jeg tager den, og så når jeg tager den,
og der er en masse støj.
Og når jeg åbner døren, står der mænd på den anden side af gaden.
Når jeg sætter mig ind i en bil, følger de efter mig.
Det gik op for mig, at det her var alvor.
De ville have ram på mig på den ene eller den anden måde.
Johns og Yokos paranoia var velbegrundet.
Disse 12 kilo FBI-dokumenter,
som forfatter Jon Wiener har fået fat på, afslører klart, at Lennon
blev betragtet som en politisk trussel af Nixon-regeringen.
Der er hundredvis af sider
til FBI-chefen fra Richard Nixon,
hvori det slås fast, at John og Yoko
skulle skygges og overvåges,
og der blev taget initiativer på højeste sted...
ALLE EKSTREMISTER SKAL BETRAGTES SOM FARLIGE
...for at gøre noget ved Lennon-problemet.
Ingen har nogensinde for alvor givet freden en chance.
Gandhi og Martin Luther King forsøgte, men de blev begge skudt.
Hvis en tredjepart stod bag Lennons død,
hvordan var Mark Chapman så indblandet?
MKUltra er kodeordet for et hemmeligt CIA-projekt,
hvor intetanende mennesker blev brugt i tankekontroleksperimenter.
Dr. Milton Kline, en verdenskendt ekspert inden for hypnose,
spillede en stor rolle i CIA's MKUltra-program.
De fleste efterretningstjenester
har brugt hypnose som redskab
i bestemte efterretningsoperationer.
Dr. Kline besøger senere Chapman under hans fængsling
og kommer med i hans hold af forsvarere.
Dokumenter viser tydeligt, at CIA forsøgte
at udvikle agenter, som de havde største mulig kontrol over.
Det er det tætteste på eksperimenter i hjernevask, der er blevet afsløret.
CIA var fascineret af tankekontrol,
og nogle mente, at det spillede en rolle i attentatet på Robert Kennedy.
Sirhan siger, han kan huske,
at han var på hotellet på mordaftenen.
Han husker, at han skænkede kaffe for en smuk pige,
og så husker han ikke mere.
Sirhan kunne huske, at han gik gennem en alkove fuld af spejle,
og at han blev fortumlet af spejlene.
Forsvarerne mener, at de satte ham i en slags hypnotisk trance.
Sirhan kunne huske, at hans første indskydelse var at give Kennedy hånden,
men da menneskemængden løb mod ham, trak han pistolen.
Chapmans usædvanlige opførsel lige efter at have skudt Lennon
er en af hovedefterforsker Ron Hoffmans primære bekymringer.
Var han ene om det?
Stod der nogen bag ham i kulissen?
Var det en sammensværgelse?
Alle de spørgsmål begyndte at suse rundt i hovedet på mig og alle andre.
Vi sendte holdet til Hawaii
for at tale med hans venner og familie.
Vi talte med familien.
Vi talte med alle, vi kunne finde, som kendte ham.
Han var for det meste meget stille, og han var en meget god arbejdskraft.
En behagelig, stille, klog, ung mand.
Han var meget intellektuel og meget rolig.
På mange måder er Chapmans liv stadig et puslespil.
Hans venner prøver stadig at samle brikkerne,
og de spørger sig selv:
"Kan den Mark Chapman, som de har kendt i adskillige år,
virkelig være den samme mand, der nu er anklaget for mordet på John Lennon?"
Chapman forbliver et mysterium,
og verdenspressen er lige så ivrig som politiet efter at forstå ham.
De finder snart frem til en af dem nærmest på ham i håb om at få mere at vide.
Der blev i eftermiddag sat en vagt
ved Chapmans lejlighed på 21. etage.
Chapmans kone, der tidligere hed Gloria Abe,
skal angiveligt befinde sig indenfor med en veninde,
og hun nægter at tale med journalister.
Vi nærmede os døren omkring klokken syv i morges,
før vagten var blevet posteret, og vi hørte gråd.
Hun blev overvældet af medierne.
Hun havde brug for juridisk hjælp og ringede til mig.
Så jeg mente, at det mest effektive var at samle hele pressen i ét lokale...
BROOK HART ADVOKAT
...og lade dem stille alle de spørgsmål, de ville, så det var overstået.
Som Beatles-fan
sørger jeg over John Lennons død, og jeg har meget ondt af hans kone,
Yoko, og hans søn, Sean.
Jeg vil gerne sige, at jeg er meget, meget ked af, at dette var nødt til at ske
for Yoko Ono og hendes familie. At hendes mand måtte dø.
Da jeg hørte hende sige:
"Det er en skam, at han var nødt til at dø,"
var jeg usikker på, om det skyldtes Glorias uheldige ordvalg.
For han var kun nødt til at dø, fordi Chapman dræbte ham.
Jeg tror ikke, hun anede,
at han ville dø.
Jeg tror, hun endnu ikke havde accepteret,
at hendes mand rent faktisk myrdede ham.
Gloria har ikke gjort noget eller deltaget på nogen måde
i denne rejse, så hun bevidst
har støttet Marks handlinger.
Hun afveg ikke meget fra den nøgterne,
saglige erklæring.
Jeg havde forventet flere følelser.
Men sådan er hun nok bare.
Jeg er kristen, og jeg tror på, at tilgivelse er noget af det største.
Jeg har altid syntes, at jeg var en meget tilgivende person.
Gloria svarer på spørgsmål fra pressen,
men der er dele af hendes forhold til Chapman, som ikke kommer frem.
Hun fortalte mig, at efter de blev gift, begyndte Chapman
at drikke og slå hende adskillige gange.
Og så var han usoigneret og ude af flippen.
Det betød, at hun begyndte at tvivle på hans mentale tilstand.
I New York er psykiater dr. Naomi Goldstein
nået en konklusion angående Chapmans egnethed til rettergang.
Egnethed til rettergang defineres som evnen
til at forstå anklagerne mod sig og til at medvirke til sit eget forsvar.
Han sagde intet, der virkede det mindste psykotisk.
Der var ingen tegn på hallucinationer eller vrangforestillinger.
Endelig vurdering: Egnet til rettergang.
Træd til side, folkens. Kom nu.
Da retssagen nærmer sig, får modstanden mod Chapman
den offentlige stemning til at skifte fra sorg til vrede.
DØDSTRUSLER MOD ADVOKAT!
Hr. Adlerberg, hvorfor er du trådt tilbage?
Det bliver for meget selv for hans egen advokat.
Tosseopkald, folk på jagt efter sandheden.
Mine telefonlinjer var blokeret dagen lang.
Jeg mente ikke, jeg kunne repræsentere ham
ordentligt på de vilkår.
Træd baglæns, træd baglæns.
PSYKIATRISK HOSPITAL
Vi var nødt til at gå ud fra, at adskillige
mennesker gerne ville have ram på ham,
fordi han lige havde skudt en Beatle.
Så vi måtte finde det sikreste sted i vores system,
hvilket med kort varsel blev vurderet til at være
sygeafdelingen på Rikers Island.
Mark David Chapman blev flyttet fra Bellevue Hospital i går
oven på en lavine af dødstrusler.
Rikers Island-fængslet ligger i East River
og er kun tilgængeligt via en bro,
så det er forholdsvis afsidesliggende, selv om det ligger i New York.
Den afsondrethed gjorde det ideelt for en som Chapman.
Midt i den voksende fjendtlighed
træder en ung og relativt uerfaren forsvarsadvokat til.
Jonathan Marks på 37 år sagde, at han
blev ringet op i morges og spurgt, om han ville tage sagen.
Han fortalte pressen, at han ikke kunne finde en grund til at sige nej.
En masse mennesker er vrede på hr. Chapman,
og du skal repræsentere ham.
Hvad tænker du om det?
Jeg kan ikke forestille mig, at nogen, der er vrede på hr. Chapman,
ville lade det gå ud over mig.
Jeg er blot en advokat, der repræsenterer en klient.
Som hjælp til at klare den voksende sag
hyrer Mark advokatfuldmægtig David Suggs.
Som jeg så det dengang og stadig ser det,
findes der ikke et højere kald for en advokat...
DAVID SUGGS MEDLEM AF CHAPMANS FORSVAR
...end at forsvare en upopulær anklaget.
Men der var ingen tvivl om, at det var et pres.
Jeg havde deltaget i en række højprofilerede sager før.
Men det viste sig, at det her var på et helt andet niveau
end noget andet, jeg havde lavet.
Som forberedelse på retssagen
begynder Chapmans forsvarere at besøge ham i fængslet.
Det er søndag,
og jeg er på Rikers Island
for at besøge Mark Chapman.
De optager nu alle samtaler med ham.
Jeg er virkelig glad
for at repræsentere dig.
Disse samtaler er aldrig før blevet offentliggjort.
Lover du mig, at...
Jeg spørger kun om det her denne ene gang.
Gennemfører du det her med mig til den bitre ende?
Det lover jeg.
Og du må spørge mig, så ofte du vil.
Det var mærkeligt, fordi man nogle gange talte med ham,
hvor han virkede ret normal.
Og så pludselig, bang!
Det næste øjeblik kom der noget ud ad munden på ham,
der var så aparte,
at du indså: "Jo, han er skør."
Fortæl mig, hvad der skete.
Det her er en skør tanke.
Jeg troede, jeg ville blive forvandlet til en anden, hvis jeg slog nogen ihjel.
Hvem troede du, du ville blive forvandlet til?
Kender du bogen Forbandede ungdom?
- Ja. - Jeg havde den i lommen.
Jeg troede, jeg ville blive til hovedpersonen i den bog.
Nu kan jeg godt se, at...
Hvem troede du, du ville blive til?
Holden Caulfield.
Han troede bogstaveligt talt, at han ville blive til Holden Caulfield,
hovedpersonen i bogen Forbandede ungdom.
Han ville blive forvandlet fra en temmelig tyk,
ung mand til en høj, slank teenager.
Han tænkte ikke klart.
Det her var ikke et mordmysterium. Han havde uden tvivl skudt Lennon.
Han forsøgte ikke at stikke af.
Spørgsmålet var:
"Hvordan var hans mentale tilstand i gerningsøjeblikket?"
Det var vores mål at bevise over for nævningene, at han rent faktisk
var sindssyg, og at han derfor burde idømmes
psykiatrisk behandling i stedet for
straf i et fængsel.
Men anklageren giver ikke noget for Chapmans sindssygeforsvar.
Hvis nogen led af så voldsom psykisk sygdom...
KIM HOGREFE STATSANKLAGER
...at personen trak en pistol i den tro, at det var en banan,
så kunne der være basis for en sindssygepåstand.
Men vi mente ikke, at han var psykisk syg.
Han vidste, hvad han gjorde. Han havde en pistol, og han brugte den med det formål.
Og han vidste, at det var forkert,
for efter mordet ventede han på, at politiet skulle komme.
RETSBYGNING
Hvad skal jeres psykiater undersøge?
- Hvornår? - Nej, hvad?
Og hvorfor?
De vil undersøge hans mentale tilstand i gerningsøjeblikket.
Chapmans hovedforsvarer, Jonathan Marks,
afslører nu en kontroversiel tilføjelse til holdet.
Jeg har valgt den bedste, jeg kunne finde.
Kan du sige, hvem det er?
Er Milton Kline ikke hypnotisør?
Milton Kline er klinisk psykolog,
og han bruger hypnose som diagnostisk redskab.
Han har hyret den tidligere konsulent
for CIA's tankekontrolprogram, dr. Milton Kline.
Man kunne træne dem til at bruge skydevåben vilkårligt.
MILTON KLINE PSYKOLOG OG KONSULENT FOR CIA
Man kunne træne dem til at skyde folk uden følelser, tanker,
tøven eller bekymringer.
Mark, det her er dr. Milton Kline.
Goddag, Mark. Godt at møde dig.
Hvis der er ukendte aspekter ved mordet,
er det dr. Klines håb at afsløre dem gennem hypnose.
Mark, jeg vil gerne bede dig om
at fokusere på loftet.
Begynd at lukke øjnene langsomt.
Lad hele kroppen begynde at slappe af nu.
Hele vejen fra issen og ned til tåspidserne.
Du kan mærke, hvordan du slapper dybere og dybere af nu.
Dybere og dybere og dybere.
Jeg har det meget mærkeligt lige nu.
Jeg føler mig meget afslappet.
Ja, sådan føles det.
Prøv at se situationen for dig.
- Mordsituationen? - Ja.
Okay. Jeg sad ned, og så ankom der en bil.
Jeg vidste, at det var hans, så jeg sagde: "Så er det nu."
Døren åbnede, Yoko steg ud, og jeg nikkede til hende.
Og så steg han ud.
Jeg så på John, mens han gik forbi.
Og så trådte jeg ud af det lille fortovsområde,
gik et par meter, vendte mig om mod ham,
trak pistolen op af lommen,
sigtede på ham
og skød løs.
Alle fem skud.
Så førte de mig væk, og da sagde jeg:
"Jeg er griberen i rugen."
Kan du huske, hvordan du havde det? Bare følelsen.
Det føltes bare, som om det ikke var mig, men det var det.
Jeg gjorde det, og jeg kan huske, at jeg gjorde det.
Hvilken del af din hjerne tog beslutningen?
Der er en kamp.
En del af mig ville ikke gøre det, og en del ville.
Jeg kan bare huske, at der var en stemme i mit hoved,
der sagde: "Gør det, gør det, gør det," lige da han gik forbi mig.
Og så gjorde jeg det.
Nu beder vi i tavshed i ti minutter,
som Yoko Ono har bedt om,
- for John Lennons sjæl. - Mine damer og herrer...
Sluk venligst alle radioer.
Stop venligst al salg af varer.
Mediter i stilhed. Nu begynder vi.
Lad os alle bede. Tak.
Mens Chapman forbereder sig på retssagen,
samles tusindvis til mindehøjtideligheden for Lennon i Central Park.
En tilstedeværende har fulgt ekstra nøje med i de seneste begivenheder.
Han hedder John Hinckley Jr.
Han har også et eksemplar af Forbandede ungdom.
Og han skal snart skyde USA's præsident.
I NÆSTE AFSNIT
Mark Chapman har erklæret sig ikke skyldig i mordet
på grund af sindssyge.
Gud befalede ham det.
Han er skyldig, for jeg tror ikke på sindssygeparagraffen.
Han var ikke psykisk syg.
Hans mål var at blive berømt.
MANDEN, DER SKØD LENNON
I alle andre situationer
ville han være blevet retsforfulgt som sindssyg.
Han skød den forkerte.
Tekster af Simon Boertmann Brüel